
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-01157/2013-04
06.03.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 06.03.2015. године, донела је
О Д Л У К У
о акредитацији студијског програма
Утврђује се да УНИВЕРЗИТЕТ У БЕОГРАДУ - ФИЛОЛОШКИ ФАКУЛТЕТ са седиштем у СТУДЕНТСКИ ТРГ 3, БЕОГРАД, ПИБ: 100119438, Матични број: 07003161,  испуњава прописане стандарде за акредитацију студијског програма      МАС1 - КОНФЕРЕНЦИЈСКО, СТРУЧНО И АУДИОВИЗУЕЛНО ПРЕВОЂЕЊЕ   у оквиру поља друштвено-хуманистичких наука и то за 30 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење.
О б р а з л о ж е њ е
Високошколскa установа УНИВЕРЗИТЕТ У БЕОГРАДУ - ФИЛОЛОШКИ ФАКУЛТЕТ са седиштем у СТУДЕНТСКИ ТРГ 3, БЕОГРАД, је дана 14.6.2013. године поднела захтев за акредитацију студијског програма МАС1 - КОНФЕРЕНЦИЈСКО, СТРУЧНО И АУДИОВИЗУЕЛНО ПРЕВОЂЕЊЕ у оквиру поља друштвено-хуманистичких наука под бројем 612-00-01157/2013-04.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-ФИЛОЛОШКИ ФАКУЛТЕТ и предлог одлуке, достављени су Комисији за акредитацију и проверу квалитета.
Подаци о Мастер академским студијама - Конференцијско, стручно и аудиовизуелно превођење, Друштвено-хуманистичко поље, област Филолошке науке. Назив студијског програма МАС Конференцијско, стручно и аудиовизуелно превођење је у складу са листом области коју је утврдио Национални савет.
 Назив дипломе Мастер филолог  који је наведен у Уводној табели и у Додатку дипломе (преводилац) је у складу са Листом стручних, академских и научних назива коју је утврдио Национални савет.
         1. Број наставника на студијском програму према електронском формулару, односно табели 9.2 је  10
 Број наставника са пуним радним временом = 9 (према ел. обрасцу и табели 9.2)
 Број сарадника на студијском програму = 9 (према ел. обрасцу и табели 9.4)
 Број сарадника са пуним радним временом = 9
2. Трајање програма 2 годинe (4 семестра).
3. Број ЕСП бодова = 120 ЕСПБ
4. Број студената = 30 на првој години
5. Укупно часова активне наставе недељно  = 20-21
6. Укупно часова наставе недељно коју држе сарадници  = 10  
7. Простор за извођење наставе =  20508 m2 у две смене
          8. Просечно оптерећење наставника на овом програму = 2.20 % / 5. 78 на установи
9. Просечно оптерећење сарадника на овом програму = 7.07 /  7.10
           10. Фактор изборности на програму је = 48.33 %
           11. Укупан проценат наставника са 100% радног времена: 93.33 %
           12. Број библиотечких јединица за овај програм = 146353
     У складу са основним задацима и циљевима високошколске установе на којој се програм изводи (Филолошки факултет Универзитета у Београду), као и највишим академским стандардима, студијски програм конференцијског, стручног и аудио-визуелног превођења формира стручњаке за усмено и писано превођење, пружајући им научна и стручна знања и вештине према потребама друштва и пројектованом друштвеном развоју, најпре у погледу европских интеграција Републике Србије, но у истој мери према потребама одржања мултикултурног друштва, и неговања различитости као националног богатства.
Kомисија за акредитацију и проверу квалитета, утврдила је да високошколска установа УНИВЕРЗИТЕТ У БЕОГРАДУ - ФИЛОЛОШКИ ФАКУЛТЕТ  за студијски програм МАС1 - КОНФЕРЕНЦИЈСКО, СТРУЧНО И АУДИОВИЗУЕЛНО ПРЕВОЂЕЊЕ у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.
	Достављено:
- високошколској установи
- архиви КАПК
	ПРЕДСЕДНИК
Проф. др  Ендре Пап

РЕПУБЛИКА СРБИЈА
КОМИСИЈА ЗА АКРЕДИТАЦИЈУ И
ПРОВЕРУ КВАЛИТЕТА
У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ - ФИЛОЛОШКИ ФАКУЛТЕТ са седиштем у СТУДЕНТСКИ ТРГ 3, БЕОГРАД, ПИБ: 100119438, Матични број: 07003161, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  МАС1 - КОНФЕРЕНЦИЈСКО, СТРУЧНО И АУДИОВИЗУЕЛНО ПРЕВОЂЕЊЕ   у оквиру поља друштвено-хуманистичких наука и то за 30 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

